Period: Ur III
Genre: Administrative
Transliteration:
<SURFACE>
di-til-la
{diš}igi{d}ba-ba₆-še₃ dumu lugal-u₂-šim-e
nam-geme₂ la-a-še₃ ba-gi-in
sukkal-mah ba-an-de₆
da-an-u₂-bi maškim
{diš}ur-gu-za-na arad ur-nig₂ dumu lugal-gaba-ka
tul₂-ta in-sa₁₀-a
u₃ 3(u) 4(barig) še gur lugal
inim ur-nig₂-ka ba-an-gi-in
arad u₃ še
ki ur-nig₂-ta
a-kal-la dumu tul₂-ta-ra
ba-an-na-gi-in
lugal-du₁₀-ga maškim
lu₂{d}šara₂
lu₂-eb-gal
ur{d}ištaran
di-ku₅-bi me
mu ma₂-dara₃-abzu ba-ab-du₈

Cuneiform:
<SURFACE>
𒁲𒌀𒆷
𒁹𒅆𒀭𒁀𒌑𒂠𒌉𒈗𒌑𒋆𒂊
𒉆𒊩𒆳𒆷𒀀𒂠𒁀𒄀𒅔
𒈛𒈤𒁀𒀭𒁺
𒁕𒀭𒌑𒁉𒉺𒁽
𒁹𒌨𒄖𒍝𒈾𒀴𒌨𒃻𒌉𒈗𒃮𒅗
𒇥𒋫𒅔𒉚𒀀
𒅇𒌍𒐉𒊺𒄥𒈗
𒅗𒌨𒃻𒅗𒁀𒀭𒄀𒅔
𒀴𒅇𒊺
𒆠𒌨𒃻𒋫
𒀀𒆗𒆷𒌉𒇥𒋫𒊏
𒁀𒀭𒈾𒄀𒅔
𒈗𒄭𒂵𒉺𒁽
𒇽𒀭𒇋
𒇽𒅁𒃲
𒌨𒀭𒅗𒁲
𒁲𒋻𒁉𒈨
𒈬𒈣𒁰𒍪𒀊𒁀𒀊𒂃